ဟချိမန်းတောင်

ဟချိမန်းတောင် (八面山, Hachimen-zan) သည် ဂျပန်နိုင်ငံ၊ အိုးအိတစီရင်စု၊ နခဆွတ်မြို့တွင်ရှိသည့် တောင်ကုန်းတစ်ခု ဖြစ်သည်။ အမြင့် ၆၅၉.၄ မီတာ (၂၁၆၃ ပေ) ရှိသည်။ နခဆွတ်မြို့တွင် အထင်ကရအဖြစ်ဆုံးတောင်ကုန်းဖြစ်ပြိး မြို့၏ သင်္ကေတလည်း ဖြစ်သည်။

တောင်ကို မည်သည့်အရပ်မျက်နှာမှ ကြည့်ရှုသည်ဖြစ်သည်ဖြစ်စေ ပုံသဏ္ဌာန်အားဖြင့် အတူတူပင် မြင်ရသည်။ ထို့အတွက်ကြောင့် တောင်၏ အမည်သည်လည်း ဟချိမန်းဇန် (အဓိပ္ပါယ် - မျက်နှာရှစ်ခုပါရှိသည့်တောင်) ဟု တွင်ခဲ့သည်။ တစ်ခါတရံ ဤတောင်ကို "ယယမ" (箭山, အဓိပ္ပါယ်. "မြားတောင်")ဟုလည်း ခေါ်ကြသည်။ အကြောင်းရင်းမှာ တစ်ချိန်တုန်းက ဤတောင်တွင် ဝါးအမျိုးအစားတစ်ခုဖြစ်သည့် "မြားဝါး" (arrow bamboo) များ ဖြစ်ထွန်းခဲ့သည့်အတွက် ဖြစ်သည်။ 

ဟချိမန်းဇန်ငြိမ်းချမ်းရေးပန်းခြံ
၁၉၄၅ ခုနှစ်၊ မေလ ၇ ရက်နေ့တွင် USAAF B-29  ဗုံးကြဲလေယာဉ်သည် အိုးအိတစီရင်စု၊ အုဆမြို့ရှိ ဂျပန်ဘုရင့်လေတပ်စခန်းကို စီးနင်းရန်အတွက် ထွက်ခွာလာခဲ့သည်။ ၎င်းလေယာဉ်သည် Kawasaki Ki-45 Toryu တိုက်လေယာဉ်၏ ဝင်ဆောင့်တိုက်ခိုက်ခြင်းခံရကာ ဟချိမန်းတောင်ပေါ်သို့ ပျက်ကျခဲ့သည်။ USAAF B-29  လေယာဉ်ရှိ လေယာဉ်အကူ ၁၁ ဦးတွင် ၈ ဦး သေဆုံးခဲ့သည်။ ဂျပန်တို့၏ Toryu လေယာဉ်သည်လည်း ပျက်ကျကာ လေယာဉ်မောင်း သေဆုံးခဲ့သည်။ B-29 လေယာဉ်ပေါ်ရှိ လေသူရဲသုံးဦးသည် လေထီးဖြင့်ခုန်ချအသက်ရှင်ခဲ့သော်လည်း ဖမ်းဆီးခံခဲ့ရကာ အနောက်ပိုင်းခရိုင်စစ်တပ်ဌာနချုပ်သို့ ပို့ဆောင်ခဲ့သည်။ ၎င်းသုံးဦးကို ၁၉၄၅ ခုနှစ်၊ ဇွန်လ ၂၀ ရက်နေ့တွင် ကွပ်မျက်လိုက်သည်ဟု ယုံကြည်ရသည်။

၁၉၇၀ ခုနှစ်၊ မေလ ၇ ရက်နေ့တွင် ထိုကဲ့သို့ လေယာဉ်ပျက်ကျခဲ့ခြင်းသည် ၂၅ နှစ်မြောက်ခဲ့သည်။ သေဆုံးခဲ့ရသည့် လေသူရဲများအတွက် ထိုပျက်ကျခဲ့သည့်နေရာတွင် အောက်မေ့ဖွယ်အခမ်းအနားကျင်းပခဲ့ကြသည်။ ထိုနေရာသည် လက်ရှိအချိန်တွင် ဟချိမန်းဇန်ငြိမ်းချမ်းရေးပန်းခြံ(八面山平和公園, Hachimen-zan Heiwa Kōen) ဖြစ်နေပြီ ဖြစ်သည်။ ၁၉၉၃ ခုနှစ်၊ မေလ ၃ ရက်နေ့တွင် နှစ်ပတ်လည် အောက်မေ့ဖွယ်အခမ်းအနားကို ကျင်းပလေ့ရှိသည်။ ထိုနေ့တွင် ထာဝရငြိမ်းချမ်းရေးမီးတိုင်အဖြစ် ဖုခုအိုခစီရင်စု၊ ဟိုရှိနိုရွယာမှ မီးတောင်ကို အသုံးပြုကာ ပန်းခြံတွင် မီးများထွန်းညှိကြသည်။ ပန်းခြံတွင် အမေရိကန်တို့၏ JASDF F-86 Sabre တိုက်လေယာဉ်ကိုလည်း မူလအခြေအနေအတိုင်း ထိန်းသိမ်းပြသထားသည်။

ဂျင်းဂုဂျိ
ရှေးကာလကတည်းက ဟချိမန်းတောင်သည် ဗုဒ္ဓဘာသာအတွက် အထွတ်အမြတ်ထားရာတောင်တစ်ခု ဖြစ်ခဲ့သည်။ တောင်ပေါ်ရှိ ငြိမ်းချမ်းရေးပန်းခြံကပ်လျက်တွင် "ဂျင်းဂိုဂျိ" (神護寺) ဟုခေါ်သည့် ဗုဒ္ဓဘာသာကျောင်းတော်ရှိသည်။ ကျောင်းတော်တွင် အရှည် ၇.၈ မီတာ၊ အမြင့် ၁.၄ မီတာ ရှိသည့် ကျောက်ဆင်းတုတစ်ခု ရှိသည်။ မင်းဆင်းတုသည် လျောင်းတော်မူဗုဒ္ဓရုပ်ပွားတော်ဖြစ်ကာ ၁၉၇၂ ခုနှစ်တွင် ထုလုပ်ပြီးစီးခဲ့သည်။

ကိုးကား

ကဏ္ဍ:ဂျပန်နိုင်ငံရှိ တောင်များ